
HANKEDOKUMENDID

	Hankija
	Narva Linna Arenduse  ja Ökonoomika Amet

	Hankelepingu ese
	Ehitustööd 

	Hanke nimetus 
	„Viktoria bastioni ja sellega seonduvad ehitustööd“

	Hankemenetluse liik
	Avatud hankemenetlus


Lugupeetud pakkuja!

Kutsume Teid esitama pakkumust avatud hankemenetluses „Viktoria bastioni ja sellega seonduvad ehitustööd.“ Käesolevas hankemenetluses võib pakkujaks olla iga hanketingimustele vastav isik, kes osutab turul hankelepingu esemeks olevaid ehitustöid ja teenuseid, samuti nimetatud isikutest moodustatud konsortsiumid (ühispakkujad).

1.  ÜLDANDMED
1.1. Hankija kontaktandmed:

Narva Linna Arenduse  ja Ökonoomika Amet

Registrikood: 75029524
Aadress: Peetri plats 3, Narva 20308 
Hankija kontaktisik: Anna Karina
E-post: lsp6@narva.ee
Telefon:  + 372 35 99 082
Faks: + 372 35 99 042
1.2. Hankemenetluse liik: 

Avatud hankemenetlus
1.3. CPV koodid (mitteammendav):
 45454100-5 
Hanke eeldatav maksumus:
2 406 691 EUR käibemaksuta (s.h tellija reserv)
1.4. Riigihanke jaotamine osadeks: 
Hange ei ole jaotatud osadeks

1.5. Hankedokumendid (edaspidi: HD) on käesolev HD koos kõikide selle lisadega. Pakkuja on kohustatud kirjalikult teatama hankijat võimalikest vastuoludest HD-s koheselt nende avastamisel, kuid hiljemalt enne pakkumuste esitamise tähtaega. Juhul, kui hankedokumentide erinevates dokumentides esineb erineva rangusega tingimusi, tuleb pakkumuses arvestada kõige rangemate tingimustega.
1.6.     Hankija - riigihanke välja kuulutanud asutus.
1.7.  Töövõtja - edukaks tunnistatud pakkumuse esitanud pakkuja, kellega on sõlmitud hankeleping.
1.8.    Hankeleping -  hankija ja edukaks tunnistatud pakkumuse esitanud pakkujaga sõlmitav töövõtuleping.
2. RIIGIHANKE ESE, EESMÄRK JA TEHNILINE KIRJELDUS

2.1. Käesoleva riigihanke esemeks on Viktoria bastioni ja sellega seonduvad ehitustööd (peaasjalikult Viktoria bastioni kindlustamine, restaureerimine ja konserveerimine; bastionite Viktoria ja Honor vahelise kurtiini ja selles asuva püssirohukeldri restaureerimine; välisvalgustustööd; drenaažitööd; haljastus; teede ja platside rajamine). 
2.2. Tööde tegemiseks aluseks olevad projektid on põhiprojektide valmiduses ning hankija ei koosta ega esita Töövõtjale tööjooniseid (tööprojekti). Töövõtja peab teostama elektritööde tööjoonised vastavuses ekspositsiooni projektidega
 (vajadusel ka püssirohukeldri sissekujunduse projektiga), sidekaabli projekteerimise külastuskeskusse ning vastavalt nendele elektri- ja sideliinide tööd ka tegema. Töövõtja peab samuti koostama tööde teostusjoonised ning teostus- ja täitedokumentatsiooni.
2.3. Hankelepingu eseme ehk tellitavate ehitustööde ja seonduvate tööde/teenuste kirjeldus on kirjeldatud üksikasjalikumalt Tehnilises kirjelduses (HD Lisa 1).

2.4. Pakkuja peab tagama nii üld- kui eritöödeks vajaliku kvalifikatsiooniga tööjõu, materjalid ja töövahendid, ehitusobjekti valve, liiklusohutuse ehituspiirkonnas ning kõik ehitusobjekti käikuandmiseks ja tulevaseks kasutamiseks vajalikud mõõdistus-, häälestus- ja seadistustööd. Nõutavate tööde hulka kuuluvad nii ehitustöödele Eesti Vabariigis kehtivatest nõuetest ja ettekirjutustest tingitud tööd kui ka töö tehnilises kirjelduses välja toomata, kuid heast ehitustavast tulenevad tööd, mille eest hankija ei pea lisatasu maksma.
3. PAKKUMUSTE ESITAMISE TÄHTPÄEV, KOHT JA AVAMINE
3.1. Pakkumuste esitamise tähtpäev:  [...].11.2012,  kell 14:00.
Pakkumuste esitamise koht: 
Narva Linna Arenduse  ja Ökonoomika Amet
Narva linn, Peetri plats 3, II korrus.
3.2. Hankija avab pakkumuste esitamise tähtpäevaks esitatud pakkumused [...].11.2012 kell 14:15 aadressil Narva linn, Peetri plats 5, I korrus (s.o Narva Linnavalitsuse konverentsisaal).
3.3. Pakkumuse tähtaegse esitamise eest hankijale vastutab pakkuja. Pakkumus, mis esitatakse või saabub pärast eeltoodud tähtpäeva, tagastatakse avamata kujul.

3.4. Pakkujatel on õigus osaleda pakkumuste avamisel. Hankija kontrollib pakkujate esindajate esindusõiguse olemasolu ja isikusamasust. 
3.5. Pakkumuste avamisel kontrollib hankija esitatud pakkumuste vastavust hankedokumentides näidatud pakkumuse struktuurile ja dokumentide loetelule. Pakkumuste avamise kohta koostatakse protokoll, kuhu kantakse RHS § 46 nõutud andmed.
4. NÕUDED PAKKUJATE INDIVIDUAALSELE SEISUNDILE, PAKKUJATE KVALIFITSEERIMISE TINGIMUSED
 JA NÕUTAVAD DOKUMENDID
4.1. Pakkujate hankemenetlusest kõrvaldamise tingimused (pakkujate individuaalne seisund)
4.1.1. Hankija ei sõlmi hankelepingut isikuga ja kõrvaldab hankemenetlusest pakkuja, kelle puhul esineb üks või mitu käesolevas punktis nimetatud asjaolu:

4.1.1.1. keda on või kelle seaduslikku esindajat on kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja kelle karistusandmed ei ole karistusregistrist karistusregistri seaduse kohaselt kustutatud või karistus on tema elu- või asukohariigi õigusaktide alusel kehtiv;
4.1.1.2. kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt;
4.1.1.3. kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt;
4.1.1.4. kes on samas riigihankes või ühe hankemenetluse raames osadeks jaotatud riigihanke korral sama osa suhtes esitanud ühise pakkumuse, olles ühtlasi esitanud pakkumuse üksi, esitanud mitu ühist pakkumust koos erinevate teiste ühispakkujatega või andnud teisele pakkujale kirjaliku nõusoleku enda nimetamiseks pakkumuses alltöövõtjana hankelepingu täitmisel;
4.1.1.5. kes on esitanud valeandmeid riigihangete seaduse 2. peatüki 3. jaos sätestatud nõuetele vastavuse kohta või nimetatud sätete alusel hankija kehtestatud nõuetele vastavuse kohta;
4.1.1.6.
kellel on õigusaktidest tulenevate riiklike või tema elu- või asukoha kohalike maksude või sotsiaalkindlustuse maksete võlg või tähtpäevaks tasumata jäetud maksusummalt arvestatud intress (edaspidi:  maksuvõlg) hankemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates hankemenetluse algamise päevast, välja arvatud juhul, kui maksuvõla tasumise ajatamine on täies ulatuses tagatud. Riiklike või elu- või asukoha kohalike maksude võlaks loetakse pakkuja poolt tähtpäevaks tasumata riiklike või elu- või asukoha kohalike maksude ja tähtpäevaks tasumata jäetud maksusummalt arvestatud intressi võlga, mis ületab 100 eurot.
Nõutav dokument: pakkujal esitada punktides 4.1.1.1-4.1.1.5 nimetatud asjaolude puudumise kohta HD Lisa 2 Vorm II kohane kinnitus.

Punktis 4.1.1.6 nimetatud asjaolude (maksuvõlg) puudumist kontrollib hankija kõikide pakkujate osas hankemenetluse algamise päeva seisuga:
· Eesti Vabariigis registreeritud pakkuja maksuvõla puudumist kontrollib hankija Maksu- ja Tolliametile tehtava elektroonilise päringu teel. Kui tegemist ei ole Eesti Vabariigi pakkujaga, esitab pakkuja riiklike maksude tasumise kohustuste täitmise kontrollimiseks pakkuja asukohariigi vastava pädevusega ametiasutuse tõendi, millelt nähtub maksuvõla puudumine. Juhul, kui pakkuja asukohariigi vastava pädevusega ametiasutus sellise sisuga tõendit ei väljasta, esitada selle ametiasutuse tõend maksuvõlgade puudumise kohta.

· Pakkuja elu- või asukohajärgse kohalike maksude maksuvõlgade tasumise kohustuse täitmise kontrollimiseks esitab pakkuja enda elu- või asukohajärgse kohalike maksude maksuhalduri või pakkuja asukohariigi vastava pädevusega ametiasutuse tõendi, millelt nähtub maksuvõla puudumine hankemenetluse algamise päeva seisuga. Juhul, kui pakkuja asukohariigi vastava pädevusega ametiasutus sellise sisuga tõendit ei väljasta, esitada selle ameti​asutuse tõend maksuvõlgade puudumise kohta.


Punktis 4.1.1.6 nimetatud asjaolude (maksuvõlg) puudumist kontrollib hankija eduka pakkuja osas ka pärast pakkumuse edukaks tunnistamise otsuse tegemist, kuid enne hankelepingu sõlmimist hankija määratud päeva seisuga:

· Eesti Vabariigis registreeritud pakkuja puhul kontrollib hankija maksuvõla puudumist ja andmeid maksuvõla tasumise ajatamise kohta Maksu- ja Tolliametile tehtava elektroonilise päringu teel. Kui tegemist ei ole Eesti Vabariigi pakkujaga, nõuab hankija pakkuja asukohariigi vastava pädevusega ametiasutuse tõendi esitamist maksuvõla puudumise ja andmeid maksuvõla tasumise ajatamise kohta.
· Hankija nõuab pakkuja elu- või asukohajärgse kohalike maksude maksuvõla puudumise ja maksuvõla tasumise ajatamise kohta pakkuja kohalike maksude maksuhalduri või pakkuja asukohariigi vastava pädevusega ametiasutuse tõendi esitamist maksuvõla puudumise kohta.
4.1.2. Hankija võib kõrvaldada hankemenetlusest pakkuja, kelle puhul esineb üks või mitu RHS § 38 lg 2 punktis kirjeldatud asjaolu. 
Nõutav dokument: pakkujal esitada nimetatud asjaolude puudumise kohta HD Lisa 2 Vorm II kohane kinnitus.

4.2. Pakkujale erinõuete, registreeringute ja tegevuslubade kohta esitatavad nõuded ja nõutavad dokumendid
4.2.1. Pakkuja kvalifitseerimiseks on nõutav käesolevas alapunktis nimetatud erinõuete, registreeringute ja tegevuslubade olemasolu. 
4.2.2. Pakkuja peab olema oma asukohamaa seaduste kohaselt registreeritud äriregistris. Eesti Vabariigis registreeritud pakkuja registreeritust kontrollib hankija kohtute registriosakondade keskandmebaasist ja registritunnistust esitama ei pea (Eesti Vabariigis mitteregistreeritud pakkuja esitab koopia oma asukohariigi kehtivast registritunnistusest).
4.2.3. Pakkujal peavad olema kehtivad majandustegevuse registri (MTR) registreeringud:
Tegevusalal „Ehitamine“ valdkonnas „Ehitus“ täpsema liigitusega:

· üldehituslik 
· ventilatsioonisüsteemid
· hoonesiseste ja kinnistusiseste veevarustuse- ja kanalisatsioonisüsteemid
· välisveevarustuse- ja kanalisatsioonivõrgud
· nõrkvoolusüsteemid
· elektroonilise side võrgud ja -rajatised.
Tegevusalal „Elektritööd“ valdkonnas „Tööstus“ täpsema liigitusega: 
·   elektripaigaldise projekteerimine ja elektripaigaldise ehitamine (s.h. paigaldamine)

Tegevusalal „Ehitamine ja hooldamine“ valdkonnas „Tuleohutuspaigaldis.“
Tegevusalal „Projekteerimine“ valdkonnas „Ehitamine“:

·   nõrkvoolusüsteemid
·   konstruktsioonid
·   elektroonilise side võrgud ja -rajatised.

Käesolevas punktis 4.2.3 nõutud registreeringuid kontrollib hankija Eesti Vabariigis registreeritud pakkujate puhul Majandus- ja kommunikatsiooniministeeriumi peetava avaliku majandustegevuse registri kaudu ja registreeringute koopiaid esitama ei pea. Eesti Vabariigis mitteregistreeritud pakkuja peab omama ülalloetletud valdkondades oma asukohamaa õigusaktide kohast tegevusõigust, selline pakkuja esitab tõendid selle kohta, et omab vastavalt oma asukohamaa seadustele õigust tegutseda nimetatud valdkonnas, eelkõige pakkuja asukohamaa õiguspädeva institutsiooni  tõend või vastava registreeringu koopia.
4.2.4. Pakkujal peab olema Muinsuskaitseameti väljastatud kehtiv tegevusluba mälestise konserveerimiseks ja restaureerimiseks. Juhul, kui tegevusloa kehtivus lõpeb hankelepingu täitmise ajal, on hankijal õigus nõuda, et pakkuja (tööde teostaja) pikendaks nimetatud tegevusluba kuni hankelepingu täitmise tähtpäevani.
Nõutav dokument: Pakkujal esitada Muinsuskaitseameti väljastatud kehtiva tegevusloa koopia. 
4.3. Pakkuja majanduslikule ja finantsseisundile esitatavad tingimused ning nõutavad dokumendid
Pakkuja ehitustööde keskmine aastane netokäive peab 2009-2011 majandusaastatel olema olnud vähemalt 2 200 000 (kaks miljonit kakssada tuhat) eurot aastas. 
Nõutav dokument: Pakkujal esitada HD Lisa 2 Vormil III andmed 2009-2011 majandusaasta ehitustööde netokäivete kohta + vastavate aastate majandusaasta aruanded. 
4.4. Pakkuja tehnilisele ja kutsealasele pädevusele esitatavad tingimused ning nõutavad dokumendid
4.4.1. Pakkuja peab olema viimase viie aasta jooksul vähemalt ühel korral teostanud sarnaseid ehitustöid lepingulise maksumusega vähemalt 2 000 000 (kaks miljonit) eurot ilma käibemaksuta. Sarnaseks ehitustööks loetakse kultuurimälestiste riiklikusse registrisse kantud muinsuskaitselise ehitis(t)e rekonstrueerimis-, renoveerimis-, konserveerimis- ja/või restaureerimistööd. Pakkuja peab olema nimetatud tööd teostanud sõlmitud lepingu ja hea tava kohaselt. 
Nõutav dokument: Pakkujal esitada HD Lisa 2 Vormil IV teostatud sarnaste ehitustööde loetelu ja andmed ühes kinnitusega tööde teostamisest sõlmitud lepingute ja hea tava kohaselt.
4.4.2. Pakkuja peab käesoleva riigihanke tööde teostamiseks kaasama alljärgnevatele nõuetele vastavad spetsialistid (projektijuht ja objektijuht):
Projektijuht:
· kellel on ehitusalane kõrgharidus;
· kellel on alates nõutud kõrghariduse omandamisest vähemalt 5 (viie) aastane töökogemus ehitustööde juhtimise valdkonnas;
· kes on osalenud projektijuhina vähemalt 1 (ühe) sarnase ehitustöö teostamisel algusest lõpuni. Sarnaseks ehitustööks loetakse kultuurimälestiste riiklikusse registrisse kantud muinsuskaitselise ehitis(t)e rekonstrueerimis-, renoveerimis-, konserveerimis- ja/või restaureerimistööd;
· kellel on Muinsuskaitseameti väljastatud kehtiv tegevusluba mälestise konserveerimiseks ja restaureerimiseks.
Nõutav dokument: pakkujal esitada HD Lisa 2 Vormil V projektijuhi CV koos projektijuhi kirjaliku kinnitusega projektis osalemise kohta pakkuja projektijuhina kuni hankelepingu järgsete tööde üleandmiseni hankijale + haridust tõendava dokumendi koopia + Muinsuskaitseameti tegevusloa koopia. 

Objektijuht:
· kellel on ehitusalane kõrgharidus või kutsekeskharidus (keskeriharidus);
· kellel on alates nõutud hariduse omandamisest vähemalt 3 (kolme) aastane töökogemus ehitustööde juhtimise valdkonnas;
· kes on osalenud projektijuhina või objektijuhina vähemalt 1 (ühe) sarnase ehitustöö teostamisel algusest lõpuni. Sarnaseks ehitustööks loetakse kultuurimälestiste riiklikusse registrisse kantud muinsuskaitselise ehitis(t)e rekonstrueerimis-, renoveerimis-, konserveerimis- ja/või restaureerimistööd;
Nõutav dokument: pakkujal esitada HD Lisa 2 Vormil VI objektijuhi CV koos objektijuhi kirjaliku kinnitusega projektis osalemise kohta pakkuja objektijuhina kuni hankelepingu järgsete tööde üleandmiseni hankijale + haridust tõendava dokumendi koopia 
Projektijuht ja objektijuht võivad olla üks ja sama isik või erinevad isikud.
4.5. Tuginemine teisele isikule
Kui see on kvalifikatsiooni tõendamiseks vajalik ja asjakohane, võib pakkuja tõendada vastavust kvalifitseerimise tingimustele lisaks oma näitajatele ka teiste isiku/alltöövõtja näitajate alusel vahendite, meetmete või spetsialistide osas. Sellisel juhul kohaldatakse RHS § 40 lg 3 (majandusliku/finantsseisundi osas) ja RHS § 41 lg 6 (tehnilise/kutsealase pädevuse osas). 

Alltöövõtjale tuginemisel esitab pakkuja Lisa 2 Vormil VIII andmed vastava alltöövõtja(te) kohta ning alltöövõtja(te) allkirjastatud kinnitused vastavalt Lisa 2 Vormile VIII A. 
5. PAKKUMUSE KOOSTAMISE NÕUDED JA PAKKUMUSE ESITAMISE STRUKTUUR
5.1.
Pakkumus peab sisaldama pakkuja (või ühispakkujate) hankemenetluses osalemise avaldust vastavalt HD Lisa 2 Vormile I. Juhul, kui pakkumusele pakkuja esindajana allakirjutanud isik ei ole kantud esindajana registrikaardile, esitatakse koos pakkumusega esindusõigust tõendav volikiri.
5.2.
Kui pakkumuse esitavad mitu pakkujat ühiselt (ühispakkumus), peavad nad hankemenetluse,  hankelepingu sõlmimise ja täitmisega seotud toimingute tegemiseks nimetama volitatud esindaja. Samuti peavad ühispakkujad esitama kinnituse, et vastutavad hankelepingu täitmise eest solidaarselt. Volikiri ja kinnitus ühispakkujate solidaarvastutuse kohta tuleb esitada vastavalt HD Lisa 2 Vormile I A.
5.3.
Alternatiivsed, tingimuslikud või osalised pakkumused ei ole lubatud. Alternatiivsete lahenduste esitamine ei ole lubatud.
5.4.
Pakkumus tuleb esitada suletud läbipaistmatus ja kinnises pakendis, mis sisaldab:

5.4.1. 
Kaks (2) eksemplari paberkandjal - üks originaal ja üks koopia. Eksemplar pealdisega ORIGINAAL sisaldab pakkumust originaaldokumentidena ja eksemplar pealdisega KOOPIA sisaldab koopiat.

5.4.2.  
Üks (1) eksemplar elektrooniliselt CD-l. 
5.5.
Pakkumuse kinnisele pakendile kanda järgmine tekst:

„Narva Linna Arenduse  ja Ökonoomika Amet

Riigihange: Viktoria bastioni ja sellega seonduvad ehitustööd
Pakkuja nimi ................. ja registrikood .......................
Mitte avada enne [...].11.2012 kell 14:15“
5.6.
Pakkumus peab olema vormistatud punktis 5.8 nõutud struktuuri kohaselt, trükitult ja köidetult, sellel peab olema tiitelleht ja sisukord. Kõik lehed peavad olema nummerdatud ja allkirjastatud pakkuja seadusjärgse või volitatud esindaja poolt. Parandused ja vahelekirjutused pakkumuses ning pakkumusvormides ei ole lubatud.
5.7.
Pakkuja vormistab pakkumuse ning kvalifitseerimisdokumendid eesti keeles. Võõrkeelsetele dokumentidele peab lisama vannutatud tõlgi kinnitatud eestikeelse tõlke, originaal ja tõlge peavad köidetud pakkumuses üksteisele järgnema. 

5.8.
Pakkumus tuleb koostada ja esitada alljärgneva struktuuriga:

5.8.1.
Tiitelleht;

5.8.2.
Sisukord;

5.8.3.
Pakkuja registritunnistuse koopia või väljatrükk (kui tegemist ei ole Eesti Vabariigi pakkujaga);
5.8.4.
Pakkumuse allkirjastanud isiku volitust tõendav dokument  (kui esindusõigus ei nähtu äriregistrist);
5.8.5.
Hankemenetlusest osalemise avaldus vastavalt HD Lisa 2 Vormile I;
5.8.6.
Ühispakkujate esindaja volikiri ja kinnitus ühispakkujate solidaarvastutuse kohta vastavalt HD Lisa 2 Vormile I A (ühispakkumuse korral);
5.8.7.
Kinnitus hankemenetlusest kõrvaldamise aluste puudumise kohta vastavalt HD Lisa 2 Vormile II (ühispakkumuse korral iga pakkuja kohta eraldi);
5.8.8.
Pakkuja asukohajärgse kohalike maksude maksuhalduri tõend (ühispakkumuse korral iga pakkuja kohta eraldi); 
5.8.9.
HD punktis 4.2.3 nõutud registreeringute koopiad või tegevusõiguse tõend (kui tegemist ei ole Eesti Vabariigi pakkujaga);

5.8.10.
   Muinsuskaitseameti väljastatud tegevusloa koopia;

5.8.11.
Pakkuja ehitustööde netokäibed 2009-2011 vastavalt HD Lisa 2 Vormile III + majandusaasta aruanded; 
5.8.12.
Teostatud referentsobjektide loetelu vastavalt HD Lisa 2 Vormile IV;

5.8.13.
Projektijuhi CV ühes tema kinnitusega vastavalt HD Lisa 2 Vormile V + haridust tõendava dokumendi koopia, Muinsuskaitseameti tegevusloa koopia;
5.8.14.
Objektijuhi CV ühes tema kinnitusega vastavalt HD Lisa 2 Vormile VI + haridust tõendava dokumendi koopia;

5.8.15.
Pakkumuse maksumuse esildis vastavalt HD Lisa 2 Vormile VII ja pakkumuse maksumuse tabel vastavalt HD Lisa 2 Vormile VII A;

5.8.16.
Alltöövõtjale tuginemisel alltöövõtja kasutamise kinnitus vastavalt HD Lisa 2 Vormile VIII ja alltöövõtja kinnitus vastavalt HD Lisa 2 Vormile VIII A;
5.8.17.
Pakkumuse tagatise garantiikiri vastavalt HD Lisa 2 Vormile IX või maksekorraldus  pakkumuse tagatise deponeerimise kohta hankija arveldusarvele;

5.8.18.
Vajadusel muud asjakohased dokumendid.

5.9.
Pakkumuse maksumus tuleb esitada ja väljendada eurodes HD Lisa 2 Vormil VII. Pakkumuse koosseisus peab pakkuja samuti esitama maksumused lahtikirjutatuna pakkumuse maksumuse tabelis vastavalt HD Lisa 2 Vormile VII A. Pakkumuse maksumuse esitamisel tuleb arvestada ja lähtuda, et:
5.9.1.
Tööde maksumus tuleb esitada esildises ja tabelis täpsusega kaks kohta pärast koma.
5.9.2.
Pakkumuses esitatud hinnaga (fikseeritud koguhind) peab pakkuja teostama kogu hankelepingujärgse töö ja saavutama hankelepingu eesmärgi.

5.9.3.
Pakkumuse maksumus peab katma kogu hankelepingu ulatuse ja mahu ning sisaldama kõiki pakkuja töid, teenuseid ja kulusid, mis on vajalikud hankelepingu kohaseks ja tähtaegseks teostamiseks. Pakkumuse maksumus peab samuti sisaldama kõiki kulusid, mis on vajalikud projekteerimiseks, uuringuteks, tööde katsetamiseks ning hankijale üleandmiseks koos kõikide maksude, lõivude, kindlustuste, garantiide, üldkulude ja pakkuja kasumiga. 
5.9.4.
Pakkumuse maksumuse esildise ja tabeli täitmisel tuleb täita kõik tühjad read. Tabel täidetakse vastavalt Tehnilisele kirjeldusele ja selle osaks olevale projektdokumentatsioonile. Kui Tehnilises kirjelduses ega projektdokumentatsioonis ei ole mõnele tabelis välja toodud töö positsioonile viidatud, tuleb kuluartikli maksumuseks kirjutada null (0).
5.9.5.
 Pakkumuse maksumuse tabeli „Muud (….) kulud” positsioonidel (kood 119, 149 jne) on kajastab pakkuja tööde kaupa lahtikirjutatuna neid pakkuja poolt teostavaid töid (kulutusi), mis pole kajastatud antud alajaotise eelnevates positsioonides, kuid mida pakkujal on vajalik teostada antud alajaotise töödena hankija eesmärgi saavutamiseks. Kui pakkuja leiab, et tal mõnel pakkumuse detailses maksumustabelis oleval positsioonil kulusid ei teki, siis kirjutab pakkuja selle positsiooni veergudesse „Ühiku hind” ja „Kokku maksumus” arvu 0.
5.9.6.

Töö kogused ja mahud on tabelis esitatud hankija poolt indikatiivselt ning mõeldud pakkujale hinnapakkumuse koostamise hõlbustamiseks. Pakkuja peab arvestama, et tegelikult teostamisel tulevad mahud võivad erineda projektdokumentatsiooni mahtudest (bastioni konstruktsioonid võivad olla pärast projekti koostamist olla edasi lagunenud jms), mistõttu tuleb pakkujal pakkumus maksumuse esitamisel arvestada ka tegelikku situatsiooni töömaal. Pakkujal kui professionaalsel ehitusettevõtjal tuleb projektdokumentatsiooni ja töömaa olukorra alusel hinnata tööde mahtu ning esitada sellele vastav pakkumuse maksumus. Riisiko töö maksumuse kujundamise õigsuse ja adekvaatsuse eest lasub pakkujal. Lepingu hinna eest kohustub Töövõtja teostama kõik hankelepingujärgsed tööd tähtaegselt.
5.9.7.
Pakkumuse maksumuse tabelis (HD Lisa 2 Vorm VII A) toodud tööde kuluartiklid on jagatud vastavalt standardile EVS 885:2005 ”Ehituskulude liigitamine”. Tööd teostatakse vastavalt tehnilisele kirjeldusele ja projektdokumentatsioonile, mitte vastavalt tabelis esitatud töödele ja tegevustele. Antud tabel on hankijale abiks maksumuste vastavuse hindamisel ja erinevate pakkumuste võrdlemisel. Töömahtu kuuluvad kõik vajalikud tööd, mis on vajalikud eemärgi täitmiseks.
5.9.8.
Kui ei ole sätestatud teisiti, sisaldab iga töö positsioon kõiki vajalikke materjale, tööjõudu, mehhanisme, transporti, abivahendeid (tellingud, raketised jne), ettevalmistustöid, ajutisi töid, kinnitusvahendeid ja kõiki muid kulutusi, mis on vajalikud töö vastavas positsioonis kirjeldatu teostamiseks ja nõuetekohaseks lõpuleviimiseks, s.h. katsetused ja kontrolltoimingud. 
5.9.9.
Konstruktsioonide, pinnakatete, viimistluse, tehnovõrkude jm täiendavad elemendid, mida ei ole loetletud töö kirjeldustes, kuid on kirjeldatud või kujutatud muudes hankedokumentides või viidatud dokumentides (standardid, kvaliteedinõuded jms), loetakse töömahu mõttes vastava konstruktsiooni, pinnakatte, viimistluse, tehnovõrgu vms koosseisu kuuluvaks.
5.9.10.
Samuti sisaldab iga töö positsioon kõiki neid tehnovõrkude ja konstruktsioonide elemente, mida projektdokumentatsioonis välja ei tooda või mille täpseid parameetreid ei määrata, kuid mis on vajalikud vastava konstruktsiooni või tehnovõrgu nõuetekohaseks lõpuleviimiseks ja toimimiseks. Kõik ülalpool nimetatud töö positsioonides sisalduvad kulud tuleb tabelis võimaluse korral vastavate töö positsioonide all eraldi välja tuua ning kirjeldada, lisades tabelisse juurde vajalikud read.
5.9.11.
Tabeli täitmisel tuleb arvestada, et kõrgemal tasandil paiknev kulurühm haarab alati nii sisuliselt kui arvutuslikult kõiki tema madalamate tasandite kulurühmi. Seega tuleb madalamal olevate kulurühmade maksumused summeerida kokku ja kajastada kõrgemal oleval kulurühma real. 
5.9.12.
Juhul, kui hankedokumentide erinevates dokumentides esineb erineva rangusega tingimusi, tuleb pakkumuses arvestada rangema tingimusega.
5.10. Pakkuja peab omama kõiki hankelepingu täitmiseks vajalikke intellektuaalse omandi õiguseid. Pakkuja kinnitab nimetatud õiguste olemasolu hankes osalemise avalduses HD Lisa 2 Vormil I. 
6. HANKELEPINGU TINGIMUSED

6.1.
Hankelepingu projekt on toodud HD Lisas 3. Edukaks tunnistatud pakkumuse esitanud pakkujaga sõlmib hankija hankelepingu hankedokumentides ja selle lisades ning edukaks tunnistatud pakkumuses esitatud tingimustel.

6.2.
Ehitustöö garantiiaja kestus on kaks (2) aastat. Töövõtja poolt paigaldatud seadmetele kehtib garantiiaeg vastavalt valmistajatehase garantiitingimustele, kuid mitte vähem kui kaks (2) aastat. Garantiiaeg algab Tööde Lõppakti mõlemapoolsest allakirjutamise kuupäevast vastavalt hankelepingule. 

7. PAKKUMUSE TAGATIS

7.1.

Pakkumuse tagatise suuruseks on kakskümmend tuhat (20 000) eurot. 
7.2.
Pakkumuse tagatise olemasolu tõendamiseks tuleb pakkujal esitada:
7.2.1.

maksekorraldus punktis 7.1 nimetatud rahasumma deponeerimise kohta Narva Linna Arenduse  ja Ökonoomika Ameti arvelduskontole nr 10220033898017 SEB Pangas (selgitusega: pakkumuse tagatis riigihankes ”Viktoria bastioni ja sellega seonduvad ehitustööd“); või 
7.2.2.
krediidiasutuse või kindlustusandja garantiikirja originaaleksemplar, mis peab olema koostatud ja väljastatud vastavalt HD Lisa 2 Vormile IX. Ühispakkumuse korral peab garantiikiri sisaldama andmeid kõikide ühispakkujate kohta.
7.3.
Pakkumuse tagatis peab olema jõus vähemalt pakkumuse minimaalse tähtaja lõppemiseni. Hankija ei tagasta tagatist või realiseerib selle, kui pakkuja võtab pakkumuse selle jõusoleku tähtaja jooksul tagasi. 
8. PAKKUMUSE JÕUSOLEKU TÄHTAEG

Pakkumus peab olema jõus minimaalselt 120 (sada kakskümmend) kalendripäeva. Hankija kirjalikul ettepanekul võib pakkuja pakkumuse jõusoleku tähtaega pikendada (RHS § 45 lg 1). 

9. SELGITUSED HANKEDOKUMENTIDE KOHTA JA TÖÖMAAGA TUTVUMINE
9.1.
Igal hankemenetluses osaleval isikul ja huvitatud isikul, kellel on vastaval hetkel võimalus hankemenetluses osaleda, on õigus saada hankijalt selgitusi või täiendavat teavet hanketeate ja hankedokumentide kohta.

9.2. 
Kui pakkuja avastab pakkumuse ettevalmistamise käigus hankedokumentides või selle lisades vigu, vasturääkivusi või ebatäpsusi, teavitab ta sellest e-posti teel viivitamata hankijat. Pärast pakkumuse esitamist ei rahulda hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või nõuet, s.h rahalist nõuet.

9.3.
Hanketeate ja hankedokumentide kohta saab selgitusi või täiendavat teavet riikliku riigihangete keskkonna kaudu (https://riigihanked.riik.ee/register), mis eeldab seda, et pakkuja registreerib end nimetatud keskkonnas käesoleva hankemenetluse juurde. Hankija ei vastuta nimetatud keskkonna ja sidevahendite tehnilise toimimise eest.
9.4.
Hankija esitab selgitused hanketeate või hankedokumentide kohta 3 tööpäeva jooksul vastava taotluse saamisest arvates, edastades vastava teabe üheaegselt kõigile hankedokumendid saanud huvitatud isikutele RHS § 56 lg 2 tähenduses.
9.5.
Suhtlemisel hankemenetlusest huvitatud isikutega kasutab hankija neid kontaktandmeid (kontaktisik ja e-post), mille hankemenetlusest huvitatud isik on esitanud hankedokumentide kättesaamisel või taotluse esitamisel selgituse saamiseks. 

9.6.
Tööde teostamise objektiga on võimalik kohapeal tutvuda pakkuja enda poolt valitud ajal/aegadel. Töömaa ühine tutvustamine pakkujatele hankija poolt toimub [....].11.2012 algusega kell [.....]. Pakkuja osalemine palume eelnevalt registreerida: [.................],  GSM [....], e-post: [....].
10. PAKKUMUSTE VASTAVAKS TUNNISTAMINE VÕI TAGASILÜKKAMINE 

10.1.
Hankija lükkab pakkumuse tagasi, kui pakkumus ei vasta hanketeates või hankedokumentides esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid nimetatud tingimustest. Hankijal on samuti õigus lükata tagasi pakkumus RHS § 48 lg 3 alusel. 

10.2. Hankijal on õigus tagasi lükata kõik pakkumused järgmistel juhtudel:

10.2.1. kõigi pakkumuste maksumused ületavad käesoleva riigihanke eeldatavat maksumust;

10.2.2. kõikide vastavaks tunnistatud pakkumuste maksumused ületavad riigihanke eeldatavat maksumust;

10.2.3. kõik pakkumused on põhjendamatult madala maksumusega, arvestades RHS § 48 sätestatuga;

10.2.4. ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus);

10.2.5. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (hankija eelarveliste vahendite kärpimine, vms);

10.2.6. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

10.3.
Pakkumuste tagasilükkamise kohta teeb Hankija põhjendatud kirjaliku otsuse ja teavitab sellest pakkujat vastavalt HD punkt 12 nõuetele.
11. PAKKUMUSTE HINDAMINE JA HANKELEPINGU SÕLMIMISE KRITEERIUMID
11.1.
Eduka pakkumuse valiku aluseks on madalaim hind. 
11.2. Hankija tunnistab kirjaliku otsusega edukaks vastavaks tunnistatud pakkumustest kõige madalama hinnaga pakkumuse (RHS § 50 lg 3).  
12.   PAKKUJATE TEAVITAMINE HANKEMENETLUSE OTSUSTEST

12.1.
Hankija esitab pakkujale pakkumuste avamise protokolli koopia, samuti kirjaliku teate pakkuja hankemenetlusest kõrvaldamise otsusest, pakkuja kvalifitseerimise otsusest, pakkuja kvalifitseerimata jätmise otsusest, pakkumuse tagasilükkamise otsusest, kõigi pakkumuste tagasilükkamise otsusest, RHS § 65 lõikes 4 nimetatud otsusest, pakkumuse vastavaks tunnistamise otsusest ja pakkumuse edukaks tunnistamise otsusest koos pakkujate nimedega, kelle või kelle pakkumuse suhtes vastav otsus tehti, samuti põhjustest, miks otsustati hankeleping jätta sõlmimata või hankemenetlust uuesti alustada.

12.2.
Hankija jätab endale õiguse esitada pakkujale hankedokumentide punktis 12.1 märgitud teave korraga ja viivitamata, kuid mitte hiljem kui 5 tööpäeva jooksul pakkumuse edukaks tunnistamise otsuse või otsuse, mis on hankemenetluse lõppemise aluseks, tegemisest arvates (RHS § 54 lg 4).

13. HANKEDOKUMENTIDE LISAD

13.1.   LISA 1:  
 
Tehniline kirjeldus koos lisadega
13.2. LISA 2:

   Vorm I  

Hankemenetlusest osalemise avaldus

   Vorm IA  
Ühispakkujate esindaja volikiri ja ühispakkujate solidaarvastutuse kinnitus


Vorm II  
Kinnitus hankemenetlusest kõrvaldamise aluste puudumise kohta


Vorm III
Pakkuja ehitustööde netokäibed

Vorm IV 
Teostatud referentsobjektide loetelu

Vorm V  
Projektijuhi CV

Vorm VI      
Objektijuhi CV

Vorm VII
Pakkumuse maksumuse esildis

Vorm VII A
Pakkumuse maksumuse tabel

Vorm VIII
Alltöövõtja kasutamine/tuginemine


Vorm VIIIA
Alltöövõtja kinnitus


Vorm IX
Pakkumuse tagatise (garantiikirja) näidis
13.3. LISA 3:

Hankelepingu projekt









� Turismitoode „Viktoria bastioni kasematid“ ekspositsiooni sisu-, kujunduse  ja  -tehniliste lahenduste projekt. I etapp (OÜ Laika, Belka, Strelka  23.07.2010)





 Turismitoote „Victoria bastioni kasematid” ekspositsiooni sisu, -kujunduse ja tehniliste lahenduste projekt. Ekspositsiooni sisu ja kujunduse põhiprojekt. II etapp (OÜ Laika, Belka, Strelka, 25.08.2011)





� Selguse huvides on siinkohal märgitud, et hankedokumentides sätestatud kvalifitseerimistingimused on hanketeates sätestatud kvalifitseerimistingimuste kordamine





2

